CELEX: 22005D1223(01)
Language: lt
Date: 1120435200000
Title: 2005 m. liepos 4 d.  ES ir Tuniso asociacijos Tarybos rekomendacijos dėl ES ir Tuniso veiksmų plano įgyvendinimo

23.12.2005   
            
            
               LT
            
            
               Europos Sąjungos oficialusis leidinys
            
            
               C 327/3
            
         ES IR TUNISO ASOCIACIJOS TARYBOS REKOMENDACIJOS
   
   2005 m. liepos 4 d.
   dėl ES ir Tuniso veiksmų plano įgyvendinimo
   (2005/C 327/03)
   ES IR TUNISO ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, steigiantį Europos Bendrijų bei jų valstybių narių ir Tuniso Respublikos asociaciją, ypač į jo 80 straipsnį,
   kadangi:
   
               (1)
            
            
               Europos ir Viduržemio jūros regiono šalių susitarimo 80 straipsniu Asociacijos tarybai suteikti įgaliojimus teikti rekomendacijas, kurias ji laiko tinkamomis susitarimo tikslams pasiekti.
            
         
               (2)
            
            
               Remiantis Europos ir Viduržemio jūros regiono šalių susitarimo 90 straipsniu, šalys imasi visų bendrų ar specialių priemonių, būtinų savo įsipareigojimams pagal susitarimą įvykdyti, ir stebi, kad susitarime numatyti tikslai būtų pasiekti.
            
         
               (3)
            
            
               Europos ir Viduržemio jūros regiono šalių susitarimo šalys pritarė ES ir Tuniso veiksmų plano tekstui.
            
         
               (4)
            
            
               ES ir Tuniso veiksmų planu bus remiamas Europos ir Viduržemio jūros regiono šalių susitarimo įgyvendinimas, šalims rengiant ir priimant konkrečias priemones, kuriomis bus nustatomos tokio įgyvendinimo kryptys.
            
         
               (5)
            
            
               Veiksmų planas turi du tikslus: pateikti konkrečias priemones, kad šalys įvykdytų Europos ir Viduržemio jūros regiono šalių susitarime numatytus įsipareigojimus, ir pateikti platesnę programą tolesniam ES ir Tuniso santykių vystymui, siekiant vystyti ekonominę integraciją ir stiprinti politinį bendradarbiavimą, laikantis bendrųjų Europos ir Viduržemio jūros regiono šalių susitarime nustatytų tikslų,
            
         PRIĖMĖ ŠIĄ REKOMENDACIJĄ:
   Vienintelis straipsnis
   Asociacijos taryba rekomenduoja, kad šalys įgyvendintų ES ir Tuniso veiksmų planą (1), nes tai padės pasiekti Europos ir Viduržemio jūros regiono šalių susitarime nustatytus tikslus.
   
      Priimta Briuselyje, 2005 m. liepos 4 d.
      
         
            Asociacijos tarybos vardu
         
         
            Pirmininkas
         
         Jean ASSELBORN
         
      
   
   
      (1)  http://register.consilium.eu.int